मेघालय में फिर कांग्रेस सरकार बनाने से चूक गई. उसे 60 सदस्‍यीय विधानसभा में 21 सीटें मिलीं लेकिन बीजेपी ने पुरानी रणनीति अपनाते हुए नेशनल पीपुल्‍स पार्टी ऑफ कांग्रेड संगमा, यूनाइडेट डेमोक्रेटिक पार्टी, पीपुल्‍स डेमोक्रेटिक फ्रंट, हिल स्‍टेट पीपुल्‍स डेमोक्रेटिक पार्टी और एक निर्दलीय का समर्थन लेकर सरकार बना ली. अब कर्नाटक में स्थिति पलट गई है. यहां बीजेपी सबसे बड़ी पार्टी है लेकिन उसके पास बहुमत नहीं है. कांग्रेस बीजेपी की रणनीति पर चलते हुए जेडीएस के साथ मिलकर सरकार बनाना चाहती है. उसका दावा है कि बीते तीन राज्‍यों के चुनावी समीकरण को देखते हुए कर्नाटक के राज्‍यपाल को उन्‍हें सरकार बनाने के लिए आमंत्रित करना चाहिए.